31998R0374
L 048/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 374/98 НА СЪВЕТА
от 12 февруари 1998 година
за изменение на членове 6 и 9 от Регламент (ЕО) № 1172/95 относно статистиката, за търговията със стоки на Общността и на нейните държави-членки със страни, които не са членки на Общността
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че след промяната на статистическата територия на Общността от 1 януари 1997 г. с Регламент (ЕО) № 476/97 (1) за изменение на Регламент (ЕО) № 1172/95 (2) позоваванията на предишното определение за статистическата територия трябва да се заличат; като има предвид, че поради това член 6, параграф 1 от Регламент (ЕО) № 1172/95 следва да бъде изменен;
като има предвид, че от 1 януари 1999 г. номенклатурата на страните, която понастоящем се използва в статистиката на търговията със стоки, ще бъде заменена от азбучна номенклатура, основаваща се на код по ISO алфа 2; като има предвид, че в този нов контекст и с оглед хармонизирането всички държави-членки трябва да използват една и съща номенклатура при събиране и предаване на статистически данни на Евростат; като има предвид, че следователно е необходимо да се измени член 9 от Регламент (ЕО) № 1172/95, като отпадне възможността, предоставена на държавите-членки, да използват други номенклатури на страните в етапа на събиране на данни,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1172/95 се изменя, както следва:
1.
в член 6, параграф 1:
а)
второто тире на буква а) се заличава;
б)
третото тире на буква б) се заличава;
в)
буква в) се заменя със следното:
„в)
стоките по член 4, параграф 1, втората алинея.“
2.
в член 9:
а)
параграф 2 се заменя със следното:
„2. Кодът, определен в номенклатурата на страните по параграф 1, трябва да бъде посочен за всяка страна.“
б)
параграф 3 се заличава.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Член 1, параграф 2 се прилага от 1 януари 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 февруари 1998 година.